CELEX: 32008R0977
Language: lv
Date: 2008-10-03 00:00:00
Title: Komisijas Regula (EK) Nr. 977/2008 ( 2008. gada 3. oktobris ) par atsevišķu preču Taric klasifikāciju

7.10.2008   
            
            
               LV
            
            
               Eiropas Savienības Oficiālais Vēstnesis
            
            
               L 266/8
            
         
      KOMISIJAS REGULA (EK) Nr. 977/2008
   (2008. gada 3. oktobris)
   par atsevišķu preču Taric klasifikāciju
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulas (EEK) Nr. 2658/87 2. pantā minētā Taric vienādu piemērošanu, ir jāpieņem pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. slejā aprakstītās preces jāklasificē saskaņā ar Taric kodiem, kas norādīti 2. slejā, atbilstīgi 3. slejā noteiktajam pamatojumam.
            
         
               (4)
            
            
               Jānosaka, ka persona, kuras rīcībā ir saistošā izziņa par tarifu, ko attiecībā uz preču klasifikāciju Taric ir izdevušas dalībvalstu muitas iestādes, bet kas neatbilst šīs regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. slejā, Taric klasificē ar Taric kodiem, kas norādīti tabulas 2. slejā.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 3. oktobrī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (Taric kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Polietilēntereftalāta (PET) plēve, kuras biezums nepārsniedz 0,35 mm, ar metalizētu virsmu, nav sūtīta no Brazīlijas vai Izraēlas.
                           
                        
               
                  3920621994
               
               
                  Klasifikācija ir noteikta, pamatojoties uz kombinētās nomenklatūras interpretācijas 1. un 6. vispārīgo noteikumu, KN 39. nodaļas 10. piezīmi un KN kodu 3920, 3920 62 un 3920 62 19 un Taric koda 3920621994 aprakstu.
                  Virsmas metalizāciju uzskata par virsmas apstrādi, kas nepalielina plēves stiprību. Tāpēc preces klasificē pozīcijā 3920 (sk. harmonizētās sistēmas paskaidrojuma piezīmes pozīcijai 3920 – ceturto daļu).
                  Plēvei nepiemīt to preču īpašības, ko klasificē apakšpozīcijās 3920621100 līdz 3920621988.
                  Plēvi klasificē apakšpozīcijā 3920621994, jo teksts “poli(etilēntereftalāta) plēve” apakšpozīcijā 3920621994 attiecas uz PET plēvi, kuras biezums nepārsniedz 0,35 mm un kuru nevar klasificēt ar Taric kodiem 3920621100 līdz 3920621988.
               
            
                  
                              2.
                           
                           
                              Polietilēntereftalāta (PET) plēve, kuras biezums pārsniedz 0,35 mm, ar metalizētu virsmu, nav sūtīta no Brazīlijas vai Izraēlas.
                           
                        
               
                  3920629094
               
               
                  Klasifikācija ir noteikta, pamatojoties uz kombinētās nomenklatūras interpretācijas 1. un 6. vispārīgo noteikumu, KN 39. nodaļas 10. piezīmi un KN kodu 3920, 3920 62 un 3920 62 90 un Taric koda 3920629094 aprakstu.
                  Virsmas metalizāciju uzskata par virsmas apstrādi, kas nepalielina plēves stiprību. Tāpēc preces klasificē pozīcijā 3920 (sk. harmonizētās sistēmas paskaidrojuma piezīmes pozīcijai 3920 – ceturto daļu).
                  Plēvei nepiemīt to preču īpašības, ko klasificē apakšpozīcijās 3920629020 līdz 3920629040.
                  Plēvi klasificē apakšpozīcijā 3920629094, jo teksts “poli(etilēntereftalāta) plēve” apakšpozīcijā 3920629094 attiecas uz PET plēvi, kuras biezums pārsniedz 0,35 mm un kuru nevar klasificēt ar Taric kodiem 3920629020 līdz 3920629040.